Xodaširin Čəbijev

Xodaširin Čəbijev (15 dekabr 1954 sor, Kuləton, Masalu rəjon) — provizor, ənyvyšt-nasir, žurnalist-tədǧyǧotəbard, pejəgordyn, musiǧijəvon, ssenarist, ičtimoijə xodim.

 Biografijə 
Čəbijev Xodaširin Oǧlani zoə 15 dekabr 1954 sorədə Masalu rəjoni, Kulətoni dijədə bə dynjo omə. 

1961 sorədə Kulətonədə bə 7-sinifinə mijonə məktəb še, 1971 sorədə de əla ym məktəbi oryxniše.

Pešo cy N.Narimanovi nomədə Azərbojčoni kišvərə tibbə instituti təbobətə fakultə oryxniše.

Cy 28 dekabri 1978 soriku tosə 11 aprel 1997 sor (təxminən 20 sor) Masalu rajoni №595 mərəngoə aptekədə sədr ko kardəbe. Əcəj ko kardə vaxtədə Masalu rəjonədə 14 gylə aptekə tožə obəj.

Cy 1978 – 1997 soronədə 11 gyləku tosə 60 gylə tožə aptekə obəj.

Poliglote – tolyši, tyrki, urusi, farsi u latynə zyvonon zynejdə.

Kəxyvande, se gylə əǧylyš heste.

 Ofəjevonəti 
1997 soriku čurbəčurə mətbuətədə əcəj məǧolon, hikojon, šeiron bešən. Urusə zyvoniku bə tyrki cy Tejmur-bek Bajraməlibekovi 1885 sorədə nyvyštə "Tolyšə xanəti taryx" pegordyniše u 2021 sorədə cap kardyše.

2021 sorədə Xodaširini elmi-nasirə, bədii-sənədinə kitob «Şəms - zülmətlə şəfəq arasında» («Šəms – cy šəfəgi u zylmoti mijono»), cy Mir Kazym Aslanly-Sarangi žimoni u ofəjevonəti barədə beše.

 Bibliografijə 

 Çiç be bə­tı, ha ba­la! 24.04.2019 sor. ”Ta­lis­man” gə­ze­ti № 05  05.04.2019 il.
 Az zın­də­nim çok­ne bə­be... 26.04.2019 sor. ”Ta­lis­man” gə­ze­ti № 05  25.05.2019 il.
 Ay bəşdə tolışi deşmın bıə tolış! 12.03.2021 sor.
 Az bə kon vırə bışim. 13.03.2021 sor.
 Səvonon 

Tispir:Tolyšon